Arutelu:Eesti raadiojaamade loend - Vikipeedia, vaba entsüklopeedia

# Arutelu:Eesti raadiojaamade loend

### Allikas: Vikipeedia

Vikerraadio on Eesti Raadio esimene programm, mitte raadiojaam. Andres 3. mai 2006, kell 16.23 (UTC)

Panin Eesti Raadioga kokku ka Klassikaraadio ja Raadio 2. Kui Raadio 4 all on mõeldud Radio 4, tuleks ka see välja jätta. Mul ei ole aga selge, mis tähendab "raadiojaam". Näiteks Kuku, Elmar ja Uuno on võib-olla samuti ühe jaama programmid, aga sellel "jaamal" pole nime. Andres 3. mai 2006, kell 16.30 (UTC)

    Eesti Raadio ei ole ei kanal ega raadiojaam, see on ettevõte, mis toodab erinevaid programme erinevatele raadiojaamadele. Samalaadne seis on ka Trio jaamade puhul: Trio on firma, mis toimib läbi erinevate väljundite. Kuku ei ole programm, vaid raadiojaam, millel on oma programm. Piret 4. mai 2006, kell 07.01 (UTC)

      Hästi, Kuku puhul võib see nii olla, aga kui pole raadiojaama definitsiooni, on selle üle raske otsustada. Võib-olla küll, et on tegemist ühe firma mitme jaamaga. Aga nad töötavad Tallinnas minu teada samas majas. Eesti Raadio on EE 12. köite järgi avalik-õiguslik ringhääling, mis edastab nelja üleriigilist programmi. Ma ei tea, kas jaamad on programmid või jaam on ringhääling. Andres 4. mai 2006, kell 07.11 (UTC)
        Trio asub ka kõigi oma väljunditega ühes majas. See ei näita otseselt midagi. ERi kohta leian nende kodukalt järgmist: Eesti Raadio on avalik-õiguslik juriidiline isik. Eesti Raadio põhitegevused on raadioprogrammi tootmine ning kultuuri- ja ajaloosündmuste salvestamine ja säilitamine. Piret 4. mai 2006, kell 07.26 (UTC)

Definitsiooni katse: Raadiojaam on tehniline seade, millega edastatakse elektromagnetvälja raadiolainete sagedusel moduleeritud signaale. Arvan, et antud loendi pealkirja peaks muutma. --Lulu 4. mai 2006, kell 08.03 (UTC)

  See definitsioon käib raadiosaatja kohta. Andres 4. mai 2006, kell 08.09 (UTC)

  Raadiojaam on kõnekeelne sõna, millega tähistatakse raadioringhäälingusaatjat, seda hoonet või ruumi kus saatja asub, inimeste kollektiivi, kes ringhäälingusaateid valmistavad ja isegi ettevõtet, kus need inimesed töötavad. Samuti tähendab raadiojaam kõnekeeles kaasaskantavat kahepoolse raadioside seadet.--Valju 4. mai 2006, kell 09.46 (UTC)

    Sellisel juhul tuleb loendi alguses täpselt öelda, mida siin loetletakse. Andres 4. mai 2006, kell 10.54 (UTC)

    Minu arvates on siin tahetud loetleda raadioprogramme.--Valju 4. mai 2006, kell 10.58 (UTC)

Välja otsitud andmebaasist "http://et.wikipedia.org../../../e/e/s/Arutelu%7EEesti_raadiojaamade_loend_2114.html"

##### Views

- Artikkel
- Arutelu
- Viimane redaktsioon

##### Otsi